ماشي، أنا هتكلم عن المساواه
هنا في مصر بنعاني من عدم المساواه
احنا الستات بنعاني منه
أهلنا وعيلتنا بيربونا على أنك مش زي أخوكي
أنتي مش راجل
أنتي بنت، لازم تتصرفي وتعملي وتلبسي إلخ وكده
الرجال، أي ولد يقدر يعمل اللي هو عايزه في أي وقت
يقدر يسافر، يقدر يدرس اللي هو عايزه
هو ولد، هيكبر ويبقى مسؤل عن عيلة
أنتي مش هتعملي كده
يقدر يسافر بره البلد عشان شغله
ويقدر يفكر في مستقبله هيكون ايه
أنتي بنت، مكانك هيكون في البيت
وتربي له أطفال
وتساعديه
يعني بعاني من ده شوية مع عيلتي
وفي الاستطلاع بتاعي واجهت المشكلة دي
وافتكر أن كل البنات اللي في مصر بتعاني من المشكلة دي
وكلهم عايزين... عايزين يحسوا بالمساواه
أنا إنسانة زيك
أنا أمي ولدتني وربنا نفخ فيا زيك
كلنا لازم نتعامل زي بعض
لازم اسافر زيك
لازم ادرس اللي أنا عايزاه
لازم البس اللي أنا عايزاه
لازم احدد حاياتي هتبقى ازاي
أنت عندك القدرة تعمل كده
عشان مجتمعنا في مصر أجبرك
أن الولد بس بيحدد شكل حياته
بس مش البنت
وحاجة تانية، أنا واجهت مشكلة قبل كده مع أهلي أني ما ينفعش احب واصاحب
عشان أنا بنت
بس من الناحية التانية أخويا يقدر يعمل كده
عشان هو ولد
مع أنه اخويا ولد وهيحب بنت
طب وايه نظام البنت دي؟
بس أنا أخته فما ينفعش اعمل كده
فده نوع من عدم المساواه لينا
يعني أبسط حاجة ممكن اعملها ما ينفعش اعملها
عشان أنا مصرية ودي ثقافتنا وما ينفعش اعمل كده
ثقافتنا بتفرض علينا نحبس البنات ورا إزاز
ما ينفعش يطلعوا براه
عشان الناس هتتكلم عليها
عن أهلها وعن عيليتها كلها
وهيطلع عليهم سمعة وحشة لما المجتمع كله
أعتقد، مش عارفة نعمل ايه في الموضوع ده
يعني عندي صحبات كتير بياوجهوا الموضوع ده لوحدهم
بس مش عارفين يعملوا حاجة
بس بحاول، بحاول اخد حاجة
بس هعاني لحد ما اكبر واسيب بيتي واروح بيت تاني
بس عالجانب الآخر هنا في مصر. مشكلة عدم المساواه
هتحطلي نقطة على ورقة والنقطة دي مش بتتشال بالايد
ممكن تتشال مع الوقت بس أهلها بس اللي يعرفوا يشيلوها
أو أخوها يعرف يعمل كده
يعني معنى المساواه في مصر أن احنا عندنا حرية وديمقراطية إلخ
بس ما عندناش مساواه ما بينهم
احنا دلوقتي في القرن ال٢٢ مثلا؟
بس مش عارفين نحدد المساواه ما بين الولد والبنت
الولد بيحدد مستقبله هو عايز يبقى مشهور ويكون له مستقبل جميل
والبنت... البنت عايزاه، ليه بتوقفوها هنا؟ ليه؟
عشان هي بنت
طيب يعني، البنت دي عايزة مستقبل جميل لنفسها
ليه بتمنعوها؟
الولد عايز بس يتجوز ويخلف إلخ ويكمل حياته زي أبوه
بس بنات أكتر عايزة مستقبل كويس
عندها خطط في خيالها عندها أهداف أكتر
أتمنى الثقافة دي تتغير، مع الوقت
كل ما ناس أكتر في مصر بقوا مصريين... أسفة يبقوا واعيين بالمشكلة دي في مصر
ووجود المشكلة دي ممكن يحرمنا من اللي احنا عايزينه
وممكن... والمشكلة دي ممكن توقف حياتنا
وتوقف حياتنا
ويخلينا عايشين في مقابر زي الناس الميتين
شوية... يعني دي مشكلة صغيرة من اللي بنواجهها في مصر
بس نفسي تتحل